Document ID: 31996R1556

ΚΑΝΟΝΙΣΜΟΣ (ΕΚ) αριθ. 1556/96 ΤΗΣ ΕΠΙΤΡΟΠΗΣ της 30ής Ιουλίου 1996 για τη θέσπιση καθεστώτος πιστοποιητικών εισαγωγής για ορισμένα οπωροκηπευτικά που εισάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 22 παράγραφος 2,
Εκτιμώντας:
ότι το άρθρο 22 παράγραφος 1 του κανονισμού (ΕΟΚ) αριθ. 1035/72 επιτρέπει η εισαγωγή στην Κοινότητα των προϊόντων που αναφέρονται στο άρθρο 1 παράγραφος 2 να εξαρτάται από την υποβολή πιστοποιητικού εισαγωγής 7
ότι, για να εξασφαλισθεί καλύτερη γνώση της διάρθρωσης των συναλλαγών για ορισμένα ευαίσθητα προϊόντα, πρέπει να θεσπισθεί καθεστώς πιστοποιητικών εισαγωγής, καθώς επίσης και να καθοριστεί κατάλογος των προϊόντων αυτών 7
ότι πρέπει να εφαρμοσθούν οι διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 2137/95 (4), υπό την επιφύλαξη ειδικών διατάξεων του παρόντος κανονισμού 7
ότι τα πιστοποιητικά πρέπει να εκδίδονται αμέσως μόλις υποβληθεί η σχετική αίτηση 7 ότι το ύψος της εγγύησης που πρέπει να συσταθεί πρέπει να καθορίζεται σε επίπεδο τέτοιο που επιτρέπει την ομαλή λειτουργία του καθεστώτος 7 ότι, λαμβανομένων υπόψη των χαρακτηριστικών της αγοράς των εν λόγω προϊόντων, η διάρκεια ισχύος των πιστοποιητικών πρέπει να είναι τριάντα ημέρες, εντός του ορίου των περιόδων των σχετικών με τους κωδικούς ΣΟ που αναφέρονται στα πιστοποιητικά 7
ότι, για να εκτιμηθεί καλύτερα η εξέλιξη των συναλλαγών με τις τρίτες χώρες, πρέπει να απαιτείται η αναφορά στη χώρα καταγωγής και ο εισαγωγέας να υποχρεούται να εισάγει από την αναφερόμενη χώρα 7 ότι, ωστόσο, λαμβανομένων υπόψη των χαρακτηριστικών του εμπορίου των εν λόγω προϊόντων, πρέπει να προβλεφθούν διατάξεις ώστε να καταστεί δυνατή η τροποποίηση της χώρας καταγωγής μία μόνο φορά 7
ότι, για να καταστεί δυνατή η ταχεία αποτελεσματική διαχείριση του καθεστώτος πιστοποιητικών εισαγωγής, κρίνεται σκόπιμο τα κράτη μέλη να ανακοινώνουν περιοδικά στην Επιτροπή τις ποσότητες που αποτελούν το αντικείμενο αιτήσεων για έκδοση πιστοποιητικών, καθώς επίσης και τις ποσότητες εκείνες που δεν χρησιμοποιούνται ή χρησιμοποιούνται εν μέρει 7 ότι πρέπει να καταργηθεί ο κανονισμός (ΕΟΚ) αριθ. 886/87 της Επιτροπής, της 27ης Μαρτίου 1987, για την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές των επιτραπέζιων μήλων (5), όπως τροποποιήθηκε τελευταία από τον κανονισμό (ΕΚ) αριθ. 997/95 (6) 7
ότι η θέσπιση του καθεστώτος πιστοποιητικών εισαγωγής δεν προδικάζει την αντικατάστασή του από διαδικασία ταχείας και ηλεκτρονικής καταχώρησης των εισαγωγών μόλις καταστεί δυνατή η εφαρμογή της από νομική και πρακτική άποψη 7 ότι θα πραγματοποιηθεί αξιολόγηση για το θέμα αυτό στις 31 Δεκεμβρίου 1997 7
ότι η επιτροπή διαχειρίσεως οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για να τεθεί σε ελεύθερη κυκλοφορία εντός της Κοινότητας ένα από τα προϊόντα που απαριθμούνται στο παράρτημα του παρόντος κανονισμού πρέπει να προσκομίζεται πιστοποιητικό εισαγωγής που εκδίδεται από τα ενδιαφερόμενα κράτη μέλη προς κάθε ενδιαφερόμενο που υποβάλλει σχετική αίτηση, οποιοσδήποτε και αν είναι ο τόπος εγκατάστασής του στην Κοινότητα.
Άρθρο 2
Με την επιφύλαξη των ειδικών διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 3719/88.
Άρθρο 3
1. Η έκδοση του πιστοποιητικού εισαγωγής εξαρτάται από τη σύσταση εγγύησης 1,5 Ecu ανά 100 χιλιόγραμμα καθαρού βάρους. Η εγγύηση καταπίπτει εν όλω ή εν μέρει εάν, κατά τη διάρκεια ισχύος του πιστοποιητικού, η θέση σε ελεύθερη κυκλοφορία των ποσοτήτων που αναφέρονται στο πιστοποιητικό δεν πραγματοποιηθεί ή πραγματοποιηθεί μόνον εν μέρει.
2. Τα πιστοποιητικά εισαγωγής εκδίδονται την ημέρα υποβολής της αίτησης.
3. Πρέπει να αναφέρουν τους οκταψήφιους κωδικούς ΣΟ των προϊόντων που εμφαίνονται στο παράρτημα.
4. Τα πιστοποιητικά εισαγωγής ισχύουν επί 30 ημέρες από την ημερομηνία έκδοσής τους, όπως αυτή ορίζεται στην παράγραφο 2, και εντός του ορίου των περιόδων των σχετικών με τους κωδικούς ΣΟ του παραρτήματος.
Άρθρο 4
1. Η αίτηση έκδοσης του πιστοποιητικού και το πιστοποιητικό εισαγωγής πρέπει να αναφέρουν στο τετραγωνίδιο 8 του υποδείγματος πιστοποιητικού εισαγωγής που εμφαίνεται στο παράρτημα Ι του κανονισμού (ΕΟΚ) αριθ. 3719/88, τη χώρα καταγωγής του προϊόντος. Το πιστοποιητικό δεν ισχύει παρά για τα προϊόντα καταγωγής από τη χώρα που αναφέρεται στο εν λόγω τετραγωνίδιο.
2. Ο δικαιούχος πιστοποιητικού δύναται να ζητήσει, μία μόνο φορά, τροποποίηση της χώρας καταγωγής, με την επιφύλαξη της τήρησης των ακόλουθων διατάξεων:
α) η αίτηση τροποποίησης της χώρας καταγωγής:
- υποβάλλεται στην αρχή που εξέδωσε το αρχικό πιστοποιητικό,
- συνοδεύεται από πιστοποιητικό στο πρωτότυπο και από κάθε εκδοθέν απόσπασμα,
- υπόκειται στις διατάξεις του άρθρου 13, του άρθρου 14 παράγραφος 1 και του άρθρου 15 του κανονισμού (ΕΟΚ) αριθ. 3719/88 7
β) ο οργανισμός που εξέδωσε το πιστοποιητικό διατηρεί το πρωτότυπο καθώς επίσης και οποιοδήποτε απόσπασμα και εκδίδει ένα πιστοποιητικό αντικατάστασης και, ενδεχομένως, ένα ή περισσότερα αποσπάσματα αντικατάστασης.
Ωστόσο, εάν κατά το χρονικό διάστημα που απαιτείται για την κατάρτιση του πιστοποιητικού αντικατάστασης ανασταλεί η έκδοση πιστοποιητικών για τη νέα χώρα καταγωγής, η αίτηση για την έκδοση του εν λόγω πιστοποιητικού αντικατάστασης απορρίπτεται και το αρχικό πιστοποιητικό, καθώς επίσης και, ενδεχομένως, το ή τα αποσπάσματα, επιστρέφονται στο δικαιούχο 7
γ) το πιστοποιητικό αντικατάστασης και, ενδεχομένως, το ή τα αποσπάσματα αντικατάστασης:
- εκδίδονται για ποσότητα προϊόντος η οποία, λαμβανομένου υπόψη του περιθωρίου ανοχής, αντιστοιχεί στη μέγιστη διαθέσιμη ποσότητα που εμφαίνεται στο αντικατασταθέν έγγραφο,
- αναφέρουν, στο τετραγωνίδιο 20, τον αριθμό και, ενδεχομένως, την ημερομηνία του αντικατασταθέντος εγγράφου,
- αναφέρουν, στο τετραγωνίδιο 8, το όνομα της νέας χώρας καταγωγής,
- αναφέρουν, στα άλλα τετραγωνίδια, τα ίδια στοιχεία με το εγγραφο αντικατάστασης και, κυρίως, την ίδια ημερομηνία λήξεως.
Άρθρο 5
1. Τα κράτη μέλη ανακοινώνουν στην Επιτροπή:
α) τις ποσότητες για τις οποίες έχουν υποβληθεί αιτήσεις για έκδοση πιστοποιητικών εισαγωγής με αναφορά του κωδικού της συνδυασμένης ονοματολογίας και της ημερομηνίας υποβολής της εν λόγω αίτησης και είναι κατανεμημένες ανά χώρα καταγωγής 7
β) τις ποσότητες τις σχετικές με τα πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει, οι οποίες αντιστοιχούν στη διαφορά μεταξύ των ποσοτήτων που καταλογίστηκαν στην πίσω σελίδα των πιστοποιητικών και των ποσοτήτων για τις οποίες εκδόθηκαν αυτά 7
γ) τις ποσότητες για τις οποίες έχει πραγματοποιηθεί αλλαγή της καταγωγής, κατά την έννοια του άρθρου 4 παράγραφος 2.
Οι ανακοινώσεις αυτές πραγματοποιούνται με τηλεομοιπτυπία, στις 12 το μεσημέρι το αργότερο (ώρα Βρυξελλών) και στα ακόλουθα χρονικά διαστήματα:
- κάθε Τετάρτη για τις αιτήσεις που υποβλήθηκαν τη Δευτέρα και την Τρίτη,
- κάθε Παρασκευή για τις αιτήσεις που υποβλήθηκαν την Τετάρτη και την Πέμπτη,
- κάθε Δευτέρα για τις αιτήσεις που υποβλήθηκαν την Παρασκευή της προηγούμενης εβδομάδας:
2. Εάν δεν έχει υποβληθεί καμία αίτηση έκδοσης πιστοποιητικού εισαγωγής κατά τη διάρκεια μιας από τις περιόδους που αναφέρονται στην παράγραφο 1, το εν λόγω κράτος μέλος ενημερώνει σχετικά την Επιτροπή κατά τις ημέρες που ορίζονται στην παράγραφο 1.
Άρθρο 6
Ο κανονισμός (ΕΟΚ) αριθ. 886/87 καταργείται.
Άρθρο 7
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1996.

Labels: 3
17
5